**ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА, ТЕХНИЧЕСКА СПЕЦИФИКАЦИЯ, ВЪЗЛАГАНЕ**

**“Провеждане на проучвания, изготвяне на анализи, изготвяне на предложения за промени в нормативни актове и методологически документи, осигуряване на лектори за обучения и представители на регионални срещи“**

*София, 2019 г.*

**РАЗДЕЛ I**

**ОПИСАНИЕ НА ПОРЪЧКАТА**

**ПРЕДМЕТ И ЦЕЛ НА ОБЩЕСТВЕНАТА ПОРЪЧКА**

**1. Предметът** на настоящата обществена поръчка е **„Провеждане на проучвания, изготвяне на анализи, изготвяне на предложения за промени в нормативни актове и методологически документи, осигуряване на лектори за обучения и представители на регионални срещи”,** в изпълнение наПроект № BG05SFOP001-2.010-0001, с наименование: „Усъвършенстване на системите за финансово управление и контрол и функцията по вътрешен одит в публичния сектор“, финансиран по Административен договор № BG05SFOP001-2.010-0001-С01/02.11.2018 г. за предоставяне на безвъзмездна финансова помощ /БФП/ по Оперативна програма „Добро управление” /ОПДУ/, съфинансирана от Европейския съюз чрез Европейския социален фонд.

**2. Целта** на настоящата обществена поръчка е осигуряване на модернизацията на вътрешния контрол върху управлението и дейността на организациите от публичния сектор /ПС/ чрез повишаване на ефективността на системите за финансовото управление и контрол /СФУК/ в ПС и повишаване на качеството на вътрешния одит в ПС.

Целевите групи по проекта са вътрешни одитори в организациите от публичния сектор, финансови контрольори, лица на ръководни длъжности в ПС, дирекция „Методология на контрола и вътрешен одит“ /МКВО/ в Министерство на финансите /МФ/.

Стратегията за развитие на вътрешния контрол в публичния сектор на РБ за периода 2018-2020 г. /Стратегията/ предвижда предприемането на различни дейности по изпълнение на стратегическите цели, като:

• Актуализиране на методологията по финансово управление и контрол в съответствие с Рамката COSO 2013;

• Изготвяне на проекти на нови/актуализация на нормативни актове с цел подобрение и надграждане на системите за управление и контрол;

• Привеждането на нормативните актове и методологията в съответствие със Стандартите, Указанията за прилагане, част от препоръчителните елементи на Международните професионални практики по вътрешен одит (IPPF) и добрите международни практики в областта.

**ОБЩА ИНФОРМАЦИЯ:**

Поръчката включва три дейности, като изпълнителят следва да предвиди и осигуряване на лектори за обучения и представители на регионални срещи, които ще представят резултата от трите дейности:

1. Проучване на добри практики в областта на финансовото управление и контрол в публичния сектор, в т.ч. и вътрешния одит във водещи страни от ЕС;
2. Анализ на текущото състояние на финансовото управление и контрол в публичния сектор, в т.ч. и вътрешния одит в България;
3. Изготвяне на предложения за промени в законодателството в областта на вътрешния контрол и актуализиране на методологията за вътрешен контрол, в т. ч. и за вътрешен одит.

**Обща прогнозна стойност на услугата: 177 083,00 (сто седемдесет и седем хиляди и осемдесет и три) лева без включен ДДС, разпределени както следва:**

|  |  |  |
| --- | --- | --- |
| **№ по ред** | **Дейност** | **Цена в лева без ДДС** |
| 1. | Проучване на добри практики в областта на финансовото управление и контрол в публичния сектор, в т.ч. и вътрешния одит във водещи страни от ЕС | **47 083,00** |
| 2. | Анализ на текущото състояние на финансовото управление и контрол в публичния сектор, в т.ч. и вътрешния одит в България | **30 000,00** |
| 3. | Изготвяне на предложения за промени в законодателството в областта на вътрешния контрол и актуализиране на методологията за вътрешен контрол, в т. ч. и за вътрешен одит | **100 000,00** |
| **ОБЩА ПРОГНОЗНА СТОЙНОСТ:** | | **177 083,00** |

**Забележка: Към услугата изпълнителят следва да предвиди и осигуряване на лектори за обучения и представители на регионални срещи, които ще представят резултата от трите дейности. Възложителят не поставя изисквания по отношение на тези лица.**

***Посочената прогнозна стойност без ДДС представлява максималния финансов ресурс, с който разполага Възложителят за изпълнението на поръчката. Оферта, която превишава общата прогнозна стойност на поръчката или максимална предвидена стойност за отделна дейност, ще бъде отстранена.***

**Срок за извършване на услугата: 31.12.2020 г.**

**Място на изпълнение: територията на България**

**РАЗДЕЛ II**

**ТЕХНИЧЕСКА СПЕЦИФИКАЦИЯ**

**ИЗИСКВАНИЯ КЪМ ИЗПЪЛНЕНИЕТО СЛЕД СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА:**

**ДЕЙНОСТИ:**

**Дейност 1: Проучване на добри практики в областта на финансовото управление и контрол в публичния сектор, в т.ч. и вътрешния одит във водещи страни от ЕС**

Необходимостта от актуализация на нормативната рамка и методологията в областта на финансовото управление и контрол в публичния сектор (ФУКПС), в т.ч. и вътрешния одит е залегнала в определената визия за вътрешния контрол и доброто управление в публичния сектор, стратегическите цели и дейности, определени в Стратегията за развитие на вътрешния контрол в публичния сектор на Република България за периода 2018-2020 г., приета на основание чл.48, ал.2, т.1 от ЗВОПС с Решение на МС от 08.11.2017 г (Стратегията).

Стратегията дефинира различни предизвикателства и проблеми пред ФУКПС и вътрешния одит, в това число:

* планирането на ясни, измерими и ресурсно обезпечени стратегически и оперативни цели на ниво организации;
* утвърждаването и ефективното прилагане на правила и процедури за управление на
* риска, както и за идентифицирането и докладването на грешки, нередности и измами;
* съобразяване на контролните механизми и разходите за тяхното осъществяване със значимостта на съответните рискове, към които те са насочени;
* запълването на капацитета на контролните звена и утвърждаването на тяхната роля при усъвършенстване на управлението в организациите

За да отговори на предизвикателствата, Стратегията дефинира и различни въпроси, отговорът на които се опитва да намери, чрез заложените стратегически цели и дейностите по тяхното изпълнение. Един от въпросите е „Какво може да научим от държави с по-голям опит в прилагането на вътрешния контрол в публичния сектор?“

В тази връзка, в рамките на дейност 1 следва да се направи проучване и анализ на съществуващи добри практики в 3 държави от ЕС.

Държавите, на чийто практики следва да се проведе проучване е необходимо да отговарят като минимум на следните критерии:

1. Системите за управление и контрол в публичния сектор са фокусирани върху принципите на целеполагане, ефективност и отчетност. Такива са например (но не само) системи за управление и контрол, базирани на принципа на програмното бюджетиране.

2. Системите за управление и контрол в публичния сектор са организиран в съответствие с принципите на трите линии на защита (Оперативно управление; Управление на риска, финансов контрол и инспекции; Вътрешен одит).

3. Вътрешният одит в публичния сектор е базиран на Международните професионални практики по вътрешен одит.

Проучването и анализът следва да идентифицират добри практики, както в сферата на финансовото управление и контрола в публичния сектор като цяло, така и по отношение на вътрешния одит в публичния сектор.

Добрите практики, идентифицирани по отношение на ФУКПС следва да са базирани на актуалната рамка на модела COSO.

При техния анализ, следва да се оцени и анализира приносът им за развитието на:

* принципите на „трите линии на защита“;
* проследяването и максимално постигане на функционалните и финансови цели на организациите от публичния сектор, в рамките на съответните законови изисквания
* интегрирана оценка на ефективността на системата за вътрешен контрол, на база налични и функциониращи компоненти и съответните принципи;
* ефективно управление на риска и свързаните с него механизми за вътрешен контрол;
* реална обратна връзка за състоянието на вътрешния контрол в публичния сектор, която чрез обективно консолидиране да има силен обществен отзвук и реални мерки за евентуално подобрение.

Добрите практики, идентифицирани по отношение на вътрешния одит в публичния сектор следва да са в съответствие със Стандартите, Указанията за прилагане, част от препоръчителните елементи на Международните професионални практики по вътрешен одит (IPPF).

На база на проведените проучвания и анализ на добри практики в държави членки на ЕС, да се изведат препоръки за добри практики в областта на финансовото управление и контрол, в т.ч. и вътрешния одит, приложими в публичния сектор на България. Резултатите от проучванията и анализите, както и изведените на тази база препоръки, ще се опишат в детайлен Анализ, съдържащ резултатите за всяка една държава членка, както и изведените и мотивирани препоръки.

Държавите от ЕС, чийто практики следва да се проучат, ще бъдат подбрани и предложени от изпълнителя след сключването на договор за обществена поръчка, след което следва да бъдат одобрени от Възложителя. Едва след одобрението на предложените държави, изпълнителят следва да пристъпи към извършване на проучването.

**Срок за изпълнение:** 30.11.2019 г.

**Дейност 2: Анализ на текущото състояние на финансовото управление и контрол в публичния сектор, в т.ч. и вътрешния одит в България**

Стратегията за развитие на вътрешния контрол в публичния сектор на Република България е идентифицирала редица предизвикателства и проблеми пред развитието на финансовото управление и контрол и на вътрешния одит в публичния сектор. Дирекция „Методология на контрола и вътрешен одит“ в Министерството на финансите, като част от дейността си, събира и анализира значителна информация, в хода на координацията и наблюдението на системите за ФУКПС и на вътрешния одит.

Същевременно, предвид динамиката в развитието на сектора и предвид нуждата от сравнение на установеното в рамките на дейност 1 положение в другите държави от ЕС с актуалното положение в България, е необходимо да се направи една оценка и анализ на текущото състояние на финансовото управление и контрол в публичния сектор, в т.ч. и вътрешния одит в България.

За целта, в хода на дейността следва да се анализират съществуващи доклади, анализи и проучвания на състоянието на финансовото управление и контрол в публичния сектор, в т.ч. и вътрешния одит в България. Анализът следва да включва и базата с данни и информация, поддържана от дирекция „Методология на контрола и вътрешен одит“ в Министерството на финансите.

В обхвата на анализа влизат:

* Данните от проведените, в резултат от указания на Министерството на финансите и дирекция „Методология на контрола и вътрешен одит“ одитни ангажименти относно осъществявания предварителен контрол за законосъобразност (52 одитни доклада)
* Информацията от обобщаването, анализирането и консолидирането на годишните доклади и въпросници за състоянието на финансовото управление и контрол за последните 3 години (2015, 2016, 2017)
* Информацията от обобщаването, анализирането и консолидирането на годишните доклади за дейността по вътрешен одит в публичния сектор за последните 3 години (2015, 2016, 2017)
* Резултатите от извършените от служители на дирекция „Методология на контрола и вътрешен одит“ в Министерството на финансите системни наблюдения по вътрешен одит, в съответствие с чл. 49 от ЗВОПС и по финансово управление и контрол, съгласно чл. 18 от ЗФУКПС за последните 4 години (2015 - 2018 г.).

Изпълнителят следва да идентифицира и предложи и допълнителни източници на информация за състоянието на системите за финансово управление и контрол в публичния сектор, които да бъдат анализирани и представени на Възложителя.

Идентифицираните чрез анализа проблеми и области, нуждаещи се от подобрение следва да бъдат сравнени с резултатите от проучването на състоянието в други държави от ЕС (Дейност 1) и на тази база, да се направи оценка на ефективността и ефикасността на финансовото управление и контрол в публичния сектор в България, в т.ч. и вътрешния одит и да се идентифицират препоръки за актуализация и подобрения на нормативната рамка, методологията и дейностите по финансово управление, контрол и вътрешен одит.

Препоръките за актуализация и подобрения на нормативната рамка, методологията и дейностите по финансово управление, контрол и вътрешен одит следва да бъдат конкретни, точни и мотивирани. Те следва да представляват концептуални описания, посочващи какво и как следва да се промени в съответния акт или методология.

**Срок за изпълнение:** 30.11.2019 г.

**Дейност 3: Изготвяне на предложения за промени в законодателството в областта на вътрешния контрол и актуализиране на методологията за вътрешен контрол, в т. ч. и за вътрешен одит**

Въз основа на резултатите от дейности 1 и дейност 2, изпълнителят следва да изготви конкретни предложения за промени в законодателството в областта на ФУКПС, в т.ч. и вътрешния одит в публичния сектор, чрез които да се създаде необходимата правна основа за прилагане на идентифицираните възможности за подобрения на дейностите по финансово управление, контрол и вътрешен одит.

За разлика от препоръките, дадени в резултат от дейност 2, които имат характера на концептуални предложения, конкретните предложения за промени в законодателството **следва да имат формата на проекти за изменения и/или допълнения на нормативни актове**, отговарящи на всички необходими за целта изисквания на Закона за нормативните актове. Предложенията за промени в законодателството следва да бъдат представени на министъра на финансите, който след негова преценка може да ги внесе за разглеждане в МС по реда на УП на МС и неговата администрация.

В рамките на дейността, Изпълнителят следва да изготви:

* Актуализиран наръчник за вътрешен одит в съответствие с Международните стандарти за професионална практика по вътрешен одит.
* Актуализирани указания в областта на финансовото управление и контрол в публичния сектор.

Въз основа на резултатите от дейност 1 и 2 и на база анализ, следва да бъде установена необходимостта от актуализиране на всички или част от сега действащите указания и насоки в областта на финансовото управление и контрол.

Предложенията за промени в законодателството в областта на ФУКПС и вътрешния одит в публичния сектор и методология за вътрешен контрол, в т.ч. и за вътрешен одит следва да бъдат представени и съгласувани с представителите на вътрешните одитори в организациите от публичния сектор, финансови контрольори, лица на ръководни длъжности в публичния сектор, дирекция „Методология на контрола и вътрешен одит“ в Министерството на финансите, в рамките на регионалните срещи, проведени по дейност 4 на проекта.

Мненията и предложенията, събрани чрез проведените на регионалните срещи дискусии следва да бъдат отразени и използвани за финализиране на предложенията за промяна в законодателството и методологията.

**Срок за изпълнение:** 29.02.2020 г.

**\* \* \***

Изпълнителят следва да осигури лектори за провеждането на обучения и представители на регионални срещи с цел представяне на резултатите от дейностите на заинтересованите страни:

***Срещи***:

- 1 двудневна среща в София с вътрешни одитори, финансови контрольори и лица на ръководни длъжности от централната администрация;

- 2 двудневни срещи в страната с вътрешни одитори, финансови контрольори и лица на ръководни длъжности от общините.

Във всяка среща е предвидено да участват вътрешни одитори, финансови контрольори и лица на ръководни длъжности от публичния сектор - общо 70 и 5 представители на дирекция „Методология на контрола и вътрешен одит”, Министерство на финансите. По време на срещите трябва да бъде представена Стратегията за развитие на вътрешния контрол в публичния сектор 2018-2020, в съответствие с Пътната карта за изпълнение на Стратегията за развитие на държавната администрация 2015-2020 г., както и да бъдат представени и обсъдени резултатите от Дейности 1 и 2 и проекто предложенията за промени, разработени в хода на дейност 3, преди финализирането им. Трябва да се проведат дискусии и да бъдат събрани мнения и коментари по предложенията за промяна в законодателството и методологията в областта на вътрешния контрол и вътрешния одит. На срещите следва да бъде постигната една от целите на услугата - съгласуване на резултатите от предходните дейности с представителите на целевите групи и съответно за разработването на качествени и непротиворечиви предложения за промени в нормативната уредба и методологията за ФУКПС и вътрешен одит в публичния сектор, по време на изпълнението на дейност 3. Освен това, предвид факта, че резултатите от дейности 1, 2 и 3 допринасят пряко за изпълнение на различни дейности от Стратегията за развитие на вътрешния контрол в публичния сектор и за постигане на целите и, регионалните срещи допринасят и за налагането на самата Стратегия. Изпълнителят следва да осигури свой представител/и на трите регионални срещи, от които една среща в София и две в страната, които да представят резултатите от дейности 1 и 2 и осъществят събиране на обратна връзка. Мненията и предложенията, събрани чрез проведените на регионални срещи дискусии трябва бъдат отразени и използвани за финализиране на предложенията за промяна в законодателството и методологията. Разходите за участие на представителите на изпълнителя на срещите, в т.ч. за транспорт, настаняване и храна са за сметка на Изпълнителя. Регионалните срещи трябва да се проведат до 29 февруари 2020 г.

***Обучения*:**

- 4 еднодневни обучения в София за вътрешни одитори и лица на ръководни длъжности в публичния сектор;

- 4 обучения в страната по ден и половина за вътрешни одитори и лица на ръководни длъжности.

- 2 еднодневни обучения в София за финансови контрольори и лица на ръководни длъжности;

- 4 обучения в страната по ден и половина за финансови контрольори и лица на ръководни длъжности.

Обученията са залегнали в целите и дейностите на Стратегията за развитие на вътрешния контрол в публичния сектор. Те са също така и част от Пътната карта за изпълнение на Стратегията за развитие на държавната администрация 2015-2020 г. За тази цел трябва да бъдат проведени обучения на вътрешни одитори, финансови контрольори и лица на ръководни длъжности в публичния сектор - общо 820. Целта на обученията е да бъдат представени на участниците актуализирания наръчник за вътрешен одит, актуализираните указания в областта на финансовото управление и контрол в публичния сектор, и по преценка други актуални теми в областта на финансовото управление и контрол, в т.ч. и вътрешния одит в публичния сектор, избрани на база извършените проучванията на добри практики и анализ на текущото състояние на ФУКПС в България, и предварително одобрени от бенефициента. Следва да бъдат проведени 4 еднодневни обучения в София за вътрешни одитори и лица на ръководни длъжности в публичния сектор и 4 обучения в страната по ден и половина за вътрешни одитори и лица на ръководни длъжности. Всяко едно от обученията трябва да обхване 70 обучаеми и 2 представители на дирекция „Методология на контрола и вътрешен одит”, Министерство на финансите. Трябва да бъдат проведени 2 еднодневни обучения в София за финансови контрольори и лица на ръководни длъжности и 4 обучения в страната по ден и половина за финансови контрольори и лица на ръководни длъжности. Всяко едно от обученията в София следва да обхване 40 обучаеми и 2 представители на дирекция „Методология на контрола и вътрешен одит”, Министерство на финансите. Всяко едно от обученията в страната следва да обхване 45 обучаеми и 2 представители на дирекция „Методология на контрола и вътрешен одит”, Министерство на финансите. За участниците в обученията се предвижда да бъдат издадени сертификати. Представителите на дирекция „Методология на контрола и вътрешен одит”, Министерство на финансите, които следва да присъстват на обученията, трябва да извършват мониторинг върху работата на изпълнителя и да следят за навременното и точно провеждане на обученията. За горепосочените обучения, изпълнителят следва да осигури лектор/и за всяко от обученията. Разходите за участие на лекторите на обученията, в т.ч. за възнаграждения, транспорт, настаняване и храна са за сметка на Изпълнителя. Обученията следва да се проведат до 31 декември 2020 г.

**РЕЗУЛТАТИ ОТ ИЗПЪЛНЕНИЕТО НА ДЕЙНОСТИТЕ**

В изпълнение на обществената поръчка, следва да бъдат постигнати следните резултати:

* Изготвен Анализ, съдържащ резултатите от проведените проучвания и анализи на държави от ЕС и изведените добри практики, в който са обособени следните части:
  + Отделна част описваща резултатите от проучването и анализа в областта на финансовото управление и контрол в публичния сектор и в областта на вътрешния одит в публичния сектор за всяка една от проучените държави членки;
  + Част, съдържаща изведените и мотивирани препоръки за добри практики, в областта на финансовото управление и контрол, в т.ч. и вътрешния одит, приложими в публичния сектор на България;
* Изготвен Анализ на текущото състояние и направена оценка на ефективността и ефикасността на финансовото управление и контрол в публичния сектор, в т.ч. и вътрешния одит в България. Изведени препоръки в анализа за актуализация и подобрения на нормативната рамка, методологията и дейностите по финансово управление, контрол и вътрешен одит в публичния сектор в България.
* Предложения за промени в законодателството в областта на ФУКПС и вътрешния одит в публичния сектор, придружени с изготвена оценка на въздействието и подготвени като проекти за изменения на съответните нормативни актове
* Актуализиран наръчник за вътрешен одит в съответствие с международните стандарти за професионална практика по вътрешен одит.
* Актуализирани указания в областта на финансовото управление и контрол в публичния сектор.

**ДРУГИ ИЗИСКВАНИЯ КЪМ ИЗПЪЛНЕНИЕТО:**

1. Изпълнителят осигурява за своя сметка общата координация на изпълнение на дейностите по договора. Изпълнителят следва да посочи лице за контакт, с което възложителят да координира изпълнението на дейностите. От Изпълнителя се изисква да представи **минимум 1 координиращо** **лице**, което да се грижи за правилното провеждане на дейностите. Координиращото лице трябва да оказва пълно съдействие на лицата, участващи изпълнението. Разходите за екипа за изпълнение на поръчката са изцяло за сметка на изпълнителя.

2. Възложителят има право по всяко време да получава информация за хода на подготовката и организацията по реализиране дейностите от услугата.

3. По време на изпълнението на всички дейности, за които е приложимо, Изпълнителят следва да осигурява публичност и информираност относно финансирането съгласно Единния наръчник на бенефициента за прилагане на правилата за информация и комуникация 2014-2020 г. (www.eufunds.bg). Това включва указваща информация, че проекта се финансира по Оперативна програма „Добро управление“ (ОПДУ) и се съфинансира от ЕС чрез Европейския социален фонд, като всички дейности се осъществяват съгласно изискванията на ОПДУ. Всяка публикация, в каквато и да било форма и среда, в това число и в Интернет, трябва да съдържа следното заявление:

“Това събитие се изпълнява с финансовата подкрепа на Оперативна програма „Добро управление“ (ОПДУ) и се съфинансира от ЕС, чрез Европейския социален фонд“. Всяка информация, предоставена от Изпълнителя на работна среща, семинар или обучение трябва да конкретизира, че проектът е получил финансиране от Оперативна програма „Добро управление“ (ОПДУ) 2014-2020.

**РАЗДЕЛ III**

**МИНИМАЛНИ ИЗИСКВАНИЯ КЪМ ПРЕДЛОЖЕНИЕТО ЗА ИЗПЪЛНЕНИЕ НА УЧАСТНИЦИТЕ:**

**В офертата си, участникът представя Предложение за изпълнение, изготвено по Образец, в което участникът следва да предложи и** опише начин и организация за изпълнение на конкретните дейности.

***Участник, представил оферта, която не съответства на изискванията на Възложителя за нейното представяне или съдържание, ще бъде отстранен от участие.***

**РАЗДЕЛ IV**

**КРИТЕРИЙ ЗА ВЪЗЛАГАНЕ:**

Оценяването на офертите се извършва по критерия „оптимално съотношение качество/цена, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на обществената поръчка“.

Възложителят ще оценява предложенията на участниците съобразно Методика за оценка на офертите, приложена към настоящата документация.